cyanic-selkie/wikianc huggingface dataset:
চিজের ইতিহাস
প্রাচীন মিশর, গ্রীস ও রোম
প্রাচীন গ্রিক পুরাণে আরিস্টিয়াসকে চিজ আবিষ্কারের জন্য কৃতিত্ব দেয়। হোমারের ওডিসিতে (খ্রিস্টপূর্ব ৮ম শতাব্দীর শেষের দিকে) বর্ণনা করা হয়েছে যে কাইক্লোপ্স মেষ ও ছাগলের দুধ এবং চিজ উৎপাদন ও সংরক্ষণ করে: We soon reached his cave, but he was out shepherding, so we went inside and took stock of all that we could see. His cheese-racks were loaded with cheeses, and he had more lambs and kids than his pens could hold... When he had so done he sat down and milked his ewes and goats, all in due course, and then let each of them have her own young. He curdled half the milk and set it aside in wicker strainers.
রোমান সময়ে চিজ একটি সাধারণ খাদ্যসামগ্রী এবং চিজ তৈরি একটি পরিপক্ব শিল্প ছিল। কোলামেলার ডি রে রুস্তিকাতে (আনুমানিক ৬৫ খ্রিস্টাব্দ) দম্বল (রেনেট) জমাট বাঁধা, দই তৈরি, লবণে জারিত করা এবং সুপক্ব করা সহ চিজ তৈরির প্রক্রিয়াগুলো বিশদভাবে বর্ণনা করা হয়েছে। প্লিনি দ্য এলডারের প্রাকৃতিক ইতিহাস (আনুমানিক ৭৭ খ্রিস্টাব্দ) গ্রন্থে প্রাচীন সাম্রাজ্যের রোমানদের দ্বারা উপভোগ্য চিজের বৈচিত্র্য বিবরণে দুইটি অধ্যায় (XI, ৯৬-৯৭) নিবেদিত করেছেন। তিনি বলেছিলেন যে সেরা মানের চিজগুলি নেমেসের নিকটবর্তী পাগি থেকে এসেছিল এবং এগুলি লোজের ও গেভাউ্দান হিসাবে পরিচিতি পেয়েছিল এবং এগুলো খেতে টাটকা ছিলো।
এশিয়া
চীনের শিনচিয়াঙের তাকলামাকান মরুভূমিতে খ্রিস্টপূর্ব ১৬১৫ সাল থেকে সংরক্ষণ করা চীজ পাওয়া গেছে।
বর্তমানে সাধারণত দক্ষিণ এশিয়ার বেশিরভাগ অঞ্চলে স্থানীয়ভাবে চিজ তৈরি হয়, যা পনির বা চিজের মতোই অন্য কোনো আকারে পাওয়া যায়। চীনের ইউন্নান শহরের রুবিঙ অনেকটা চিজের মতোই। মূলধারার চীনা সংস্কৃতি দুগ্ধকেন্দ্রিক নয়, তবে ইউন্নানসহ অন্য কয়েকটি প্রান্তিক বা বিচ্ছিন্ন অঞ্চলে চিজের বেশ শক্তিশালী ঐতিহ্য রয়েছে। বিভিন্ন ধরনের তিব্বতি চিজ রয়েছে।
আমেরিকা
বিজয়ীদের দেওয়া প্রতিবেদন হতে দেখা যায় যে ইনকা এবং অন্যান্য আন্দীয় সংস্কৃতিতে লামার দুধ থেকে চিজ তৈরির প্রচলন ছিলো। তবে কিছু গবেষণা এইসব সংস্কৃতিতে দুধ আহরণের কোনও উল্লেখযোগ্য প্রমাণ খুঁজে পেতে ব্যর্থ হয়েছে।
মার্কিন যুক্তরাষ্ট্রে ইউরোপীয় উপনিবেশকরণের পর থেকে উত্তর এবং দক্ষিণ আমেরিকা উভয় জায়গাতেই স্থানীয়ভাবে চিজের বিকাশ হয়েছিল। ইউরোপের চেয়ে যুক্তরাষ্ট্রে হস্তনির্মিত এবং/অথবা স্থানীয় চিজের পরিবর্তে কারখানায় যান্ত্রিকভাবে উৎপাদিত চিজ বেশ সাধারণ হয়ে উঠেছে। সম্প্রতি, মার্কিন যুক্তরাষ্ট্রে আরও বেশি লোক খামারি (বা খামারজাত) এবং কারিকরি চিজ তৈরি করছে।
রোমান-উত্তর ইউরোপ
প্রাথমিকভাবে বেশিরভাগ চিজই মধ্যযুগে নথিভুক্ত করা হয়েছিল। চেডার নথিভুক্ত করা হয়েছিল ১৫০০ খ্রিস্টাব্দের দিকে, পার্মেসান তৈরি হয়েছিল ১৫৯৭ খ্রিস্টাব্দে, গেডা ১৬৯৭ খ্রিস্টাব্দে এবং ক্যামেম্বার্ট ১৭৯১ খ্রিস্টাব্দে।
আধুনিক
ইউরোপীয় সংস্কৃতির পাশাপাশি চিজের আধুনিক প্রসার হওয়া অবধি এটি ইউরোপ, মধ্যপ্রাচ্য এবং উত্তর আফ্রিকাতে খুব বেশি ব্যবহৃত হয়েছিল। তবে উপ-সাহারান আফ্রিকা, এশিয়ার বাকী অংশ এবং প্রাক-উপনিবেশিকরণ আমেরিকায় এটির কথা খুব কমই শোনা গিয়েছিল। যদিও ইউরোপ, মধ্যপ্রাচ্য এবং আমেরিকার বাইরের স্থানীয় রান্নাবান্নায় চিজের ব্যবহার এখনও তেমন একটা লক্ষ্য করা যায় না। বেশিরভাগ চিজই ইউরোপীয় এবং ইউরো-মার্কিন সাম্রাজ্য ও সংস্কৃতির প্রসারের মাধ্যমে বিশ্বব্যাপী জনপ্রিয় হয়ে উঠেছে।
পটুয়াখালী বিমানবন্দর
পটুয়াখালী বিমানবন্দর বাংলাদেশের দক্ষিণে বরিশাল বিভাগের পটুয়াখালী জেলার একটি বিমানবন্দর। এটি কুয়াকাটার পর্যটকদের আকর্ষণ করার জন্য নির্মিত হয়েছিল, এবং এটি ২০০৭ সালে ঘূর্ণিঝড় সিডারের পর বন্যা ত্রাণে উল্লেখযোগ্য সহায়তা প্রদান করে।
বর্তমানে এটি বাংলাদেশের অব্যবহৃত বিমানবন্দরগুলির একটি। বাংলাদেশ সরকারের অপর্যাপ্ত তহবিলের কারণে এটি পুরোপুরি নির্মিত হয়নি। কিন্তু কুয়াকাটায় পর্যটকদের চাপ বেড়ে যাওয়ায় পটুয়াখালী কর্তৃপক্ষ বিমানবন্দর নির্মাণ সম্পন্ন করার কথা বিবেচনা করছে। এটি বর্তমানে বাংলাদেশ নৌবাহিনীর নিয়ন্ত্রণাধীন, যার জন্য এটি একটি জরুরী রানওয়ে হিসেবে কাজ করে, কিন্তু ভবিষ্যতে এটিকে বেসামরিক বিমানবন্দর হিসেবে ব্যবহার করা যেতে পারে।
চীনের রাষ্ট্রপতি নির্বাচন, ২০২৩
২০২৩ চীনা রাষ্ট্রপতি নির্বাচন (2023年中国国家主席选举) ১৪তম জাতীয় গণ কংগ্রেসে পরোক্ষভাবে চীনের রাষ্ট্রপতি এবং উপরাষ্ট্রপতি নির্বাচন করার জন্য ১০ মার্চ ২০২৩ তারিখে অনুষ্ঠিত হয়। রাষ্ট্রপতি চীনা কমিউনিস্ট পার্টির সাধারণ সম্পাদকের অধীনে দ্বিতীয় সর্বোচ্চ পদ (প্যারামাউন্ট লিডার)। তবে ১৯৯৩ সাল থেকে রাষ্ট্রপতির দায়িত্ব পালন করছেন সিসিপি সাধারণ সম্পাদক। ২০১৮ সালের ন্যাশনাল পিপলস কংগ্রেসে রাষ্ট্রপতি পদের মেয়াদসীমা অপসারণ করা হয়, যা রাষ্ট্রপতির পদকে সিসিপি সাধারণ সম্পাদকের পদের সাথে সারিবদ্ধ করে, যার মেয়াদের সীমাবদ্ধতা নেই। বর্তমান সিসিপি সাধারণ সম্পাদক শি জিনপিং, যিনি পুনঃনির্বাচিত হবেন বলে প্রত্যাশিত ছিল, সর্বসম্মতিক্রমে ২০২৩ সালে রাষ্ট্রপতি হিসাবে অভূতপূর্ব তৃতীয় মেয়াদের জন্য নির্বাচিত হন।
সৌদি আরবের একত্রীকরণ
সৌদি আরবের একত্রীকরণ ছিল আল সৌদ কর্তৃক পরিচালিত একটি সামরিক ও রাজনৈতিক অভিযান। সৌদ পরিবার এতে আরব উপদ্বীপের অধিকাংশ অঞ্চলের বিভিন্ন গোত্র, শেখ শাসনাধীন এলাকা, আমিরাত ও রাজ্যকে জয় করে নেয়। ১৯০২ থেকে ১৯৩২ খ্রিষ্টাব্দের মধ্যে এই একত্রীকরণ সম্পন্ন হয় এবং এর মাধ্যমে আধুনিক সৌদি আরব জন্মলাভ করে। এতে নেতৃত্ব দেন আবদুল আজিজ ইবনে সৌদ। সৌদি আরবকে কখনো কখনো তৃতীয় সৌদি রাষ্ট্র বলে উল্লেখ করা হয়। এর পূর্বে প্রথম ও দ্বিতীয় সৌদি রাষ্ট্র গঠিত হয়েছিল। তবে সেগুলো পরবর্তীতে ভেঙে যায়।
দ্বিতীয় সৌদি রাষ্ট্রের পতনের পর ১৮৯৩ সাল থেকে সৌদ পরিবার উসমানীয় ইরাকে নির্বাসিত ছিল। এসময় আল রশিদদের অধীনে জাবাল শামার আমিরাত বৃদ্ধি পায়। ১৯০২ সালে আবদুল আজিজ ইবনে সৌদ রিয়াদ পুনর্দখল করেন। এটি আল সৌদ রাজবংশের প্রাক্তন রাজধানী ছিল। ১৯১৩ থেকে ১৯২৬ সালের মধ্যে তিনি বাকি নজদ, হাসা, জাবাল শামার আমিরাত, আসির ও হেজাজ (ইসলামের পবিত্র শহর মক্কা ও মদিনা এসময় হেজাজের অন্তর্ভুক্ত ছিল) জয় করতে অগ্রসর হন। ১৯২৭ সালে এসময় বিজিত অঞ্চল নিয়ে নজদ ও হেজাজ রাজতন্ত্র গঠিত হয়। পরবর্তীতে তা আল হাসা ও কাতিফের সাথে যুক্ত হয়ে ১৯৩২ সালে সৌদি আরব হিসেবে আত্মপ্রকাশ করে।
পটভূমি
মুহাম্মদ বিন সৌদ ও মুহাম্মদ ইবনে আবদুল ওয়াহাবের মধ্যে দিরিয়ায় সমঝোতার পর আল সৌদ প্রথম সৌদি রাষ্ট্র প্রতিষ্ঠা করে। এসময় উৎপত্তিলাভ করা মতাদর্শকে পরবর্তীতে ওয়াহাবিবাদ বলে উল্লেখ করা হয়। মধ্য আরবের নজদ অঞ্চলে গঠিত প্রথম সৌদি রাষ্ট্র উপদ্বীপের অধিকাংশ অঞ্চল জয় করে নেয়। ১৮০২ সালে মক্কায় তাদের হস্তগত হয়।
মক্কা হাতছাড়া হওয়ায় উসমানীয় সাম্রাজ্যের সম্মানের প্রতি আঘাত ছিল। ১৫১৭ সাল থেকে তারা এই শহরের নিয়ন্ত্রণ করছিল। ফলে উসমানীয়রা আল সৌদের বিরুদ্ধে অগ্রসর হয়। মক্কা পুনরুদ্ধারের দায়িত্ব মিশরের উসমানীয় শাসক মুহাম্মদ আলি পাশার হাতে অর্পণ করা হয়। তিনি হেজাজে সেনা প্রেরণ করে মক্কা পুনরায় অধিকার করে নেয়। তার ছেলে ইবরাহিম পাশা উসমানীয় সেনাদের নিয়ে নজদের কেন্দ্রস্থলের দিকে এগিয়ে যান। নজদ অভিযানে একের পর এক শহর জয় করে নেয়া হয়। সৌদি রাজধানী দিরিয়া পৌছার পর কয়েকমাস যাবত তা অবরোধ করে রাখা হয়। ১৮১৮ সালের শীতকালে শহর আত্মসমর্পণ করেন। তিনি আল সৌদ ও ইবনে আবদুল ওয়াহাবের গোত্রের অধিকাংশ সদস্যকে মিশর ও উসমানীয় রাজধানী কনস্টান্টিনোপলে প্রেরন করেন। তিনি দিরিয়া ধ্বংস করে দেয়ার আদেশ দেন। এসময়কার সৌদি নেতা আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়।
সৌদিদের রিয়াদ দখল
১৯০১ সালে ইবনে সৌদ কুয়েতের আমিরকে লোক ও রসদ নিয়ে রিয়াদ আক্রমণে সাহায্য করার জন্য অনুরোধ জানান। এসময় কুয়েত রশিদিদের সাথে কিছু লড়াইয়ে লিপ্ত ছিল তাই আমির তার অনুরোধে সাড়া দেন। ইবনে সৌদকে ঘোড়া ও অস্ত্র দিয়ে সাহায্য করা হয়। ১৯০২ সালের জানুয়ারিতে ইবনে সৌদ ও তার সেনারা রিয়াদ পৌছান। সেনাসংখ্যা কম হওয়ায় তিনি বুঝতে পারেন যে মাসমাক দুর্গ দখল ও রিয়াদের প্রধান আজলানকে হত্যা করাই শহর জয়ের একমাত্র মাধ্যম হতে পারে। ইবনে সৌদের সেনারা দুর্গ দখল করে ও আজলানকে হত্যা করা হয়। রাতের মধ্যে শহর তাদের হস্তগত হয়। এরপর ইবনে সৌদ বাকি আরব উপদ্বীপ একত্রিত করার কাজে অগ্রসর হন এবং আধুনিক সৌদি আরব প্রতিষ্ঠা করেন।
সৌদি-রশিদি যুদ্ধ
সৌদি-রশিদি যুদ্ধ নতুন প্রতিষ্ঠালাভকারী সৌদি নজদ সালতানাত ও রশিদিদের অধীন জাবাল শামার আমিরাতের মধ্যে সংঘটিত হয়। কাসিম অঞ্চল সৌদিরা জয় করার মাধ্যমে এই যুদ্ধের সমাপ্তি হয়।
আল হাসা ও কাতিফ
১৯১৩ সালে ইবনে সৌদ আল হাসা ও কাতিফকে রিয়াদ আমিরাতের অন্তর্ভুক্ত করে নেন।
কুয়েত-নজদ যুদ্ধ
ইবনে সৌদ কুয়েতকে তার রাষ্ট্রের অংশ করতে চাওয়ায় কুয়েত-নজদ যুদ্ধ শুরু হয়। ইবনে সৌদ দাবি করেন কুয়েত তার আওতাধীন। এ যুদ্ধে শতাধিক কুয়েতি মৃত্যুবরণ করে। ১৯১৯-১৯২০ সময়ে দুই পক্ষের মধ্যে সীমান্ত সংঘর্ষ চলতে থাকে।
যুদ্ধচলাকালীন সময় ইবনে সৌদ ১৯২৩ থেকে ১৯৩৭ সাল পর্যন্ত ১৪ বছর ধরে কুয়েতের উপর বাণিজ্য অবরোধ আরোপ করেন। কুয়েতের উপর অর্থনৈতিক ও সামরিক আক্রমণের উদ্দেশ্য ছিল যাতে যত বেশি সম্ভব কুয়েতের অঞ্চল আয়ত্ত্বে আনা যায়। উকাইর সম্মেলনে কুয়েত ও নজদের সীমানা নির্ধারিত হয়। এই সম্মেলনে কুয়েতের কোনো প্রতিনিধি উপস্থিত ছিলেন না। কুয়েতের অঞ্চলের দুইতৃতীয়াংশ দেয়ার জন্য ইবনে সৌদ স্যার পারসি কক্সকে দাবি জানান। উকাইরের ফলে কুয়েতের অর্ধেকের বেশি অংশ হাতছাড়া হয়। সম্মেলনের পরও কুয়েতের উপর সৌদি অর্থনৈতিক অবরোধ ও সামরিক আক্রমণ চলেছিল।
প্রথম নজদ-হেজাজ যুদ্ধ
প্রথম সৌদি-হাশিমি যুদ্ধ বা আল খুরমা বিতর্ক ১৯১৮-১৯১৯ সালে সংঘটিত হয়। এর দুই পক্ষ ছিল নজদ আমিরাতের আবদুল আজিজ ইবনে সৌদ এবং হেজাজ রাজতন্ত্রের হাশিমিরা। এটি আরব উপদ্বীপে শ্রেষ্ঠত্বের লড়াইয়ে পরিণত হয়। যুদ্ধে হাশিমিরা পরাজিত হয় এবং আল খুরমা সৌদি ও তাদের মিত্র ইখওয়ানদের হস্তগত হয়। এসময় হাশিমি রাজ্যের ধ্বংস রোধের জন্য ব্রিটিশরা হস্তক্ষেপ করে। ফলে যুদ্ধবিরতি কার্যকর এবং তা ১৯২৪ সাল পর্যন্ত বহাল থাকে।
হাইল বিজয়
হাইল বিজয়কে দ্বিতীয় সৌদি-রশিদি যুদ্ধ হিসেবে দেখা হয়। এই যুদ্ধের এক পক্ষে ছিল সৌদি ও তাদের মিত্র ইখওয়ান এবং অন্য পক্ষে ছিল শেষ রশিদি শাসকের অধীন হাইল আমিরাত। ১৯২১ সালের ২ নভেম্বর জাবাল শামার সম্পূর্ণরূপে সৌদিদের নিয়ন্ত্রণে চলে আসে এবং তা নজদ সালতানাতের সাথে একীভূত করা হয়।
ট্রান্সজর্ডান আক্রমণ
ইখওয়ান ১৯২২ থেকে ১৯২৪ সাল পর্যন্ত টান্সজর্ডানে ধারাবাহিকভাবে আক্রমণ চালায়। এসকল আক্রমণ নজদের শাসক ইবনে সৌদ কর্তৃক আদেশপ্রাপ্ত ছিল না। তবে তিনি ইখওয়ানকে থামার আদেশও দেননি। হেজাজ বিজয়ের পর অবস্থার পরিবর্তন হয়। এসময় ইখওয়ানের হামলাগুলো নিয়ে ইবনে সৌদের বিপরীত প্রতিক্রিয়ার ফলে তাদের মধ্যে সংঘর্ষের জন্ম হয় এবং তা ১৯২৭ সাল পর্যন্ত চলতে থাকে।
১৯২০ এর দশকের প্রথম দিকে ট্রান্সজর্ডানে ইখওয়ান আক্রমণ আমির আবদুল্লাহর অবস্থান হুমকির মুখে ফেলে দেয়। নিজ ক্ষমতায় এসকল আক্রমণ প্রতিরোধ করতে তিনি অসমর্থ ছিলেন তাই ব্রিটিশরা আম্মানের কাছে মারকায় অল্পসংখ্যক যুদ্ধবিমানসহ একটি সামরিক ঘাঁটি চালাতে থাকে।
ইরাকে আক্রমণ
১৯২১ সালে ইখওয়ান দক্ষিণ ইরাক আক্রমণ করে এবং শিয়াদের গ্রামগুলোতে হামলা চালায়। এতে প্রায় ৭০০ ইরাকি শিয়া নিহত হয়।
দ্বিতীয় নজদ-হেজাজ যুদ্ধ
১৯২৪ থেকে ১৯২৫ সালের মধ্যে সৌদিরা হাশিমি শাসিত হেজাজ রাজতন্ত্র জয় করে নেয়। ১৯২৫ সালের ডিসেম্বর জেদ্দার পতনের মাধ্যমে অভিযানের সফল সমাপ্তি ঘটে। পরবর্তীতে ১৯২৬ সালে জয়কৃত অঞ্চল সৌদি শাসনের অধীনে নজদ ও হেজাজ রাজতন্ত্রে একীভূত করে নেয়া হয়।
ইখওয়ান বিদ্রোহ
১৯২০ এর দশকে সৌদি সম্প্রসারণ ধীর হয়ে পড়ে। ইখওয়ানের কেউ কেউ আরো সম্প্রসারণের দাবি জানায়। তারা বিশেষ করে ব্রিটিশ নিয়ন্ত্রিত অঞ্চল যেমন ট্রান্সজর্ডানে সম্প্রসারণ চাইছিল। ১৯২২ থেকে ১৯২৪ সালের মধ্যে ইখওয়ান ট্রান্সজর্ডান আক্রমণ চালিয়েছিল। মধ্য আরবের কিছু এলাকা যা তখনও সৌদি-ইখওয়ান বাহিনীর হাতে আসেনি তাদের সাথে ব্রিটিশদের চুক্তি ছিল। ফলে আবদুল আজিজ ইবনে সৌদ ব্রিটিশদের সাথে সংঘর্ষের সম্ভাবনা অনুভব করেন। ইখওয়ানদের ধারণা ছিল ওয়াহাবিভিন্ন মতাবলম্বীরা ইসলাম বহির্ভূত। মুতায়র গোত্রের ফয়সাল আল দাউয়িশ এবং উতাইবা গোত্র ও ইখওয়ানদের নেতা সুলতান বিন বাজাদ ইবনে সৌদের বিরুদ্ধে শিথিলনীতির প্রয়োগের অভিযোগ আরোপ করেন।
এর ফলে বিদ্রোহ সংঘটিত হয়। সাবিলার যুদ্ধে ইখওয়ানদের পরাজয়ের মাধ্যমে এই বিদ্রোহের সমাপ্তি ঘটে। ১৯২৯ সালে জাবাল শামারে আরো কিছু লড়াই সংঘটিত হয়। ১৯৩০ সালে শেষ বিরোধী পক্ষের আত্মসমর্পণের মাধ্যমে বিদ্রোহ সম্পূর্ণরূপে শেষ হয়। বেঁচে যাওয়াদের কারাগারে পাঠানো হয়।
সৌদি আরব ঘোষণা
১৯৩২ সালের ২৩ সেপ্টেম্বর আল সৌদের শাসনাধীন অঞ্চলকে সৌদি আরব হিসেবে ঘোষণা করা হয়।
আসির একীভূতকরণ
বর্তমান সৌদি আরবের দক্ষিণাঞ্চল আসির ১৮৭১ সাল থেকে প্রথম বিশ্বযুদ্ধ শুরু হওয়ার আগ পর্যন্ত উসমানীয় শাসনের অধীনে ছিল। যুদ্ধ শুরু হওয়ার পর এর আমির হাসান ইবনে আলি আল আইদ স্বাধীনভাবে শাসন করতে সচেষ্ট হন। কিন্তু তার সাথে মুহাম্মদ ইবনে আলি আল ইদ্রিসির সংঘর্ষ বাধে। এরপর সৌদি অভিভাবকত্বের অধীনে স্বল্পস্থায়ী ইদ্রিসি আমিরাতের জন্ম হয়। ১৯৩০ সালে একটি চুক্তির পর এই অঞ্চল সরাসরি ইবনে সৌদের নিয়ন্ত্রণে আসে এবং ১৯৩৪ সালে একে সৌদি আরবের অংশ করে নেয়া হয়।
সৌদি-ইয়েমেনি যুদ্ধ
উসমানীয় সাম্রাজ্যের ভাঙনের পর ইয়েমেনে মুহাম্মদ বিন ইয়াহিয়া হামিদউদ্দিন ও তার বংশধরদের অধীনে একটি জায়েদি রাষ্ট্র প্রতিষ্ঠিত হয়। ইয়েমেনিরা আসিরের অংশ দাবি করে এবং ১৯৩৩ সালে সৌদিদের সাথে তাদের সংঘর্ষ বেধে যায়। এই সংঘর্ষকে কেউ কেউ আরব নিয়ে ব্রিটিশ ও ইতালীয় নীতির প্রতিদ্বন্দ্বীতার ফলাফল হিসেবে দেখেন। সৌদিরা ইয়েমেনি বন্দর আল হুদায়দা পর্যন্ত পৌছে যায়। পরবর্তীতে তাইফে চুক্তি স্বাক্ষরিত হয় এবং তা একইসাথে মক্কা, সানা, দামেস্ক ও কায়রোতে প্রকাশিত হয়।
ইখওয়ান আন্দোলন
ঠিক কী কারণে ইখওয়ানদের উত্থান ঘটেছিল তা পুরোপুরি স্পষ্ট নয়। পরবর্তী সময়ের কার্যক্রম বিতর্কিত হলেও সৌদি আরবের সৃষ্টিতে তাদের গুরুত্বপূর্ণ ভূমিকা ছিল।
পাদটীকা
সৌদি আরবের একত্রীকরণের লড়াইয়ে হতাহতের সংখ্যা ১,৯৮৯-৮৯৮৯ এর বেশি:
কচুরি
কচুরি ভারতীয় উপমহাদেশ অর্থাৎ ভারত, বাংলাদেশ এবং পাকিস্থানের একটি মুখরোচক খাবার। ময়ান ও পুর ভেদে বিভিন্ন রকমের কচুরি প্রস্তুত করা হয়।
ব্যুৎপত্তি
সংস্কৃত ভাষায় কচুরি পূরিকা হিসাবে সমাদৃত।
দেব ভোগ
নবদ্বীপের বিভিন্ন মঠ ও মন্দিরে শীতকালে কড়াইশুঁটির কচুরির মাধ্যমে দেবতাদের ভোগ নিবেদন করা হয়ে থাকে।
খাদ্যগুণ
কচুরি সুস্বাদু, রুচিকর, স্নিগ্ধ, গুরুপাক, বলকারক, শুক্রবর্ধক,বায়ু ও রক্ত-পিত্ত রোগে উপকারি। হিন্দুদের প্রধান খাবার
ময়ান
কচুরির উৎকর্ষ ময়ান অর্থাৎ ঘি-এর পরিমানের উপর নির্ভরশীল। সাধারনতঃ এক সের (০.৯৩৩ কেজি) ময়দার সঙ্গে আধ পোয়া (০.১১৭ কেজি)থেকে দেড় পোয়া (০.৩৫০ কেজি) পর্যন্ত ময়ান দেওয়া হয়ে থাকে।
জর্জ মাডি
জর্জ হোরাশিও মাডি (George Mudie; জন্ম: ২৬ নভেম্বর, ১৯১৫ - মৃত্যু: ৮ জুন, ২০০২) সেন্ট ক্যাথরিনের স্পেনিশ টাউন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন জর্জ মাডি। তবে, উইজেডেনে তাকে ‘মুদি’ নামে লিপিবদ্ধ করা রয়েছে।
প্রথম-শ্রেণীর ক্রিকেট
১৯৩১-৩২ মৌসুম থেকে ১৯৫১-৫২ মৌসুম পর্যন্ত জর্জ মাডি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহী বামহাতি ব্যাটসম্যান ও বামহাতি স্পিনার হিসেবে খেলতেন। সফররত এমসিসি দলের বিপক্ষে জ্যামাইকার সদস্যরূপে ৯৪ ও অপরাজিত ৬০ রানের ইনিংস খেলেন।
১৯৩১-৩২ মৌসুমে লর্ড টেনিসনের নেতৃত্বে সফররত ইংরেজ দলের বিপক্ষে প্রথম-শ্রেণীর ক্রিকেটে জর্জ মাডি’র অভিষেক ঘটে। ১৯৫১-৫২ মৌসুম পর্যন্ত সতেরোটি খেলায় অংশ নিয়েছিলেন। এক পর্যায়ে তিনি সম্মানীয় কোচের দায়িত্ব ছিলেন ও তরুণ আল্ফ ভ্যালেন্টাইনকে প্রশিক্ষণ প্রদান করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ মাডি। ১৪ মার্চ, ১৯৩৫ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
মার্চ, ১৯৩৫ সালে কিংস্টনে অনুষ্ঠিত ঐ টেস্টে সফরকারীদেরকে পরাজিত করার মাধ্যমে ওয়েস্ট ইন্ডিজ দল প্রথম সিরিজ জয়ের গৌরব অর্জন করে। ছয় নম্বরে ব্যাটিংয়ে নেমে তিনি মাত্র পাঁচ রান সংগ্রহ করলেও অপর প্রান্তে সতীর্থ জর্জ হ্যাডলি ২৭০ রানে অপরাজিত অবস্থায় মাঠ ছেড়েছিলেন। তবে, সফরকারী দলের লেস অ্যামেস ও জ্যাক ইডনের মধ্যকার ষষ্ঠ উইকেটে ১৫৭ রানের জুটি ভেঙে কৃতিত্বের পরিচয় দেন। অন্যদিকে, ফলো-অনের কবলে পড়াকালীন ইংরেজ অধিনায়ক বব ওয়াট ভাঙা চোয়ালে রিটায়ার্ড হার্ট হতে বাধ্য হন।
অবসর
১৯৪৮ সালে জন গডার্ডের স্থলাভিষিক্ত হয়ে ভারত গমনার্থে তাকে দলে অন্তর্ভুক্ত করা হয়েছিল। তবে, লন্ডনে পৌঁছার পর তাকে জানানো হয় যে তার দরকার নেই। ১৯টি প্রথম-শ্রেণীর খেলায় অংশ নিয়ে ২২.২৩ গড়ে ৫৭৮ রান তুলেন ও ৩৫.৪৫ গড়ে ৪২ উইকেট লাভ করেছিলেন তিনি। আগস্ট, ১৯৩৮ সালে জ্যামাইকায় সফররত অক্সফোর্ড ও কেমব্রিজ বিশ্ববিদ্যালয় ক্রিকেট ক্লাবের বিপক্ষে মাত্র নয় ওভারে ৫/৩২ বোলিং পরিসংখ্যান গড়েন। এটিই তার সেরা বোলিং পরিসংখ্যান হিসেবে চিত্রিত হয়ে আছে।
৮ জুন, ২০০২ তারিখে ৮৬ বছর বয়সে জ্যামাইকার সেন্ট ক্যাথরিন এলাকায় জর্জ মাডি’র দেহাবসান ঘটে। মৃত্যুকালীন তিনি ওয়েস্ট ইন্ডিজের বয়োজ্যেষ্ঠ জীবিত টেস্ট ক্রিকেটারের মর্যাদা লাভ করেছিলেন। পরবর্তীতে, এসমন্ড কেন্টিশ এ সম্মাননার অধিকারী হন।
চন্দ্রদ্বীপ ইউনিয়ন
চন্দ্রদ্বীপ বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
প্রশাসনিক কাঠামো
চন্দ্রদ্বীপ ইউনিয়ন বাউফল উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
জুনায়েদ আলী
জুনায়েদ আলী (জন্ম ৬ ডিসেম্বর ১৯৯৫) একজন পাকিস্তানি প্রথম-শ্রেণীর ক্রিকেটার যিনি সেন্ট্রাল পাঞ্জাবের হয়ে প্রতিনিধিত্ব করছেন। তিনি উইকেট-রক্ষক ও ব্যাটসম্যানের ভূমিকায় খেলে থাকেন।
শেখ
শেখ বা শাইখ (شيخ šayḫ বহুবচনে شيوخ šuyūḫ) একটি সম্মানসূচক পদবি। এটি সাধারণত ধর্মীয় শিক্ষকদের ক্ষেত্রে ব্যবহৃত হতো। বাংলাদেশ এবং পৃথিবীর বিভিন্ন দেশের মুসলিমদের সাধারণ পদবি হিসেবে ও ব্যবহৃত হয়ে থাকে। অনুরূপভাবে নারীদের ক্ষেত্রে “শাইখা” পদবি ব্যবহৃত হয়। শেখ আরবি থেকে আগত পদবী। সম্ভ্রান্ত মুসলমানদের সম্মানসূচক বংশ পদবী শেখ। যিনি সম্মানিত বৃদ্ধ অথবা যিনি গোত্র প্রধান, তাকেই বলা হতো শেখ। হযরত মোহাম্মদ (সঃ) সরাসরি যাকে বা যাঁদের ইসলাম ধর্মে দীক্ষিত করেছিলেন, তিনি বা তার বংশ ধরও শেখ নামে অভিষিক্ত হতেন অথবা শেখ পদবী লাভ করতেন। বাঙালি মুসলমান সমাজে যারা শেখ পদবী ধারণ করেন, তারা এ রকম ধারণা পোষণ করেন না যে, তারা বা তাদের পূর্ব পুরুষরা এসেছিলেন সৌদী আরব থেকে। বাঙালি সৈয়দ পদবী ধারীদের থেকে শেখ পদবীধারীদের এখানে একটা মৌলিক তাৎপর্যগত পার্থক্য রয়েছে। শেখ পদবী গ্রহণের নেপথ্যে রয়েছে ঐ পূর্বোক্ত চেতনা। নবীর হাতে মুসলমান না হলেও বাংলায় ইসলাম ধর্ম আর্বিভাবের সাথে সাথে যারা নতুন ধর্মকে গ্রহণ করে নেন; ‘নও মুসলমান’ হিসেবে প্রাচীন ও মধ্যযুগে তারাই শেখ পদবী ধারণ করে ছিলেন। পরবর্তীকালে তাদের বংশের উত্তর সূরীরাই শেখ পদবী ব্যবহার করে এসেছেন। এমনিতে অন্য ধর্মের লোকের কাছে মুসলমান মানেই শেখ বা সেক। বাংলায় শেখ পদবী তাই নানা ভাবে ব্যবহৃত হতে দেখা যায়। কেউ কেই শেখ কেউ সেক কিংবা কেউ বা শেখ এর রূপান্তর শাইখও ব্যবহার করে থাকেন
উৎপত্তি ও অর্থ
এই শব্দ আরবি অক্ষর ش-ي-خ শিন-ইয়া-খা এর শব্দ মূল থেকে এসেছে। আক্ষরিক অর্থে এ দ্বারা ধর্মীয় শিক্ষক বোঝানো হয়। তবে এটি সুনির্দিষ্টভাবে মধ্য প্রাচ্যের রাজ পরিবারের ব্যক্তিদের ক্ষেত্রে ব্যবহৃত হয়। আরবের গোত্রগুলোর মধ্যে তাদের নেতাকে শাইখ বলে সম্বোধন করার রীতি প্রচলিত রয়েছে। আরব সভ্যতার সাংস্কৃতিক প্রভাব ও ইসলামের প্রসারের কারণে এই পদবি পৃথিবীর অন্যান্য স্থানে, বিশেষত আফ্রিকা ও এশিয়ার মুসলিম সংস্কৃতিতেও ধর্মীয় ও সম্মানসূচক ক্ষেত্রে ব্যবহৃত হয়।
মুসলিমরা ধর্মীয় ক্ষেত্রে ধার্মিক ব্যক্তির ক্ষেত্রে শাইখ পদবিটি ব্যবহার করে। তবে আরবি শব্দ হিসেবে এর অন্যত্র ব্যবহার হয়। দ্রুজরা তাদের ধর্মীয় ব্যক্তিদের ক্ষেত্রে এই পদবি ব্যবহার করে থাকে। একইভাবে আরব খ্রিষ্টানরা তাদের উচ্চ মর্যাদা সম্পন্ন ব্যক্তিদের শাইখ বলে সম্বোধন করে। ল্যাটিন ভাষার সেনেক্স যার অর্থ “বৃদ্ধ ব্যক্তি” এর সাথে আরবি শাইখের অর্থের মিল রয়েছে। সেনেক্স থেকে ইংরেজি "সেনেটর" শব্দের উৎপত্তি হয়েছে। অনেক ক্ষেত্রে শেখ নবী সাঃ যাদের নিজে মুসলমান করেছেন,কালেমার দাওয়াত দিয়েছেন,তাদের মধ্যে শেখেরা অনন্য, শেখ উচ্চ বংশীয় একটি বংশ,রাজবংশীয়,এই পৃথিবীর ২ ভাগ অর্ধযুগ হতে শেখেরা শাসন করে অাসছে,বাংলাদেশে অনেক অগনিত শেখ বংশীয় ওলী অাউলিয়া শায়িত অাছেন,শেখ বাংলাদেশের দ্বিতীয় বংশ জনসংখ্যার বিচারে,এবং বাংলাদেশের বংশ মর্যাদায় ২য়, এবং ইসলামিক অাধ্যাত্নিক ভাবে প্রথম,সুতরাং শেখ একটি উচ্চ বংশীয় রাজবংশ।
তথ্যসূত্র
১। "Sheikh, also spelled sheik,sk ,sekh, shaikh, or shaykh, Arabic shaykh, Arabic title of respect dating from pre-Islamic antiquity; it strictly means a venerable man of more than 50 years of age." সূত্র: britannica.com/topic/sheikh
বলরামবাটী রেলওয়ে স্টেশন
বলরামবাটী রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বলরামবাটী রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বলরামবাটীতে অবস্থিত। স্টেশনটি বলরামবাটী এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩১ কি.মি. দূরে স্টেশনটি অবস্থিত।
জিয়াউর রহমান (দাবাড়ু)
জিয়াউর রহমান (জন্ম ১৯৭৪) একজন গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি বাংলাদেশি দাবাড়ুদের মধ্যে সর্বোচ্চ ফিদে রেটিং অর্জন করেছিলেন (২৫৭০, অক্টোবর ২০০৫)।
প্রারম্ভিক জীবন ও কর্মজীবন
জিয়া গভর্নমেন্ট ল্যাবরেটরি হাই স্কুল থেকে এসএসসি পাশ করেন। পরবর্তিতে তিনি ঢাকা বিশ্ববিদ্যালয় থেকে স্নাতক হন। তিনি ১৯৯৩ সালে ইন্টারন্যাশনাল মাস্টার ও ২০০২ সালে গ্র্যান্ডমাস্টার খেতাব অর্জন করেন।
২০২২-এ সিলেটে বন্যা
২০২২ সালের মে মাসে আসাম ও অরুণাচল প্রদেশে অধিক বৃষ্টিপাতের ফলে সৃষ্ট পাহাড়ি ঢলে সুরমা নদী, কুশিয়ারা নদী ও অনান্য নদ-নদীর পানি বৃদ্ধি পেয়ে বৃহত্তর সিলেট অঞ্চলে ভয়াবহ বন্যার সৃষ্টি হয়।
কারণ
১১ মে ২০২২ থেকে ভারী বর্ষণ ও ভারতের মেঘালয়, ত্রিপুরা ও আসাম প্রদেশের বিভিন্ন অঞ্চলে পাহাড়ি ঢল চলমান থাকে। এর কারণে সিলেট জেলায় বন্যা শুরু হয়। জেলার অভ্যন্তর দিয়ে প্রবাহিত সুরমা নদী সারি নদী লুভা নদী ধলাই নদী কুশিয়ারা নদীর পানি বৃদ্ধি  পায় এবং প্রতিটি পয়েন্টই বিপৎসীমার ওপর দিয়ে পানি প্রবাহিত হয়। উজানের পানি নামতে থাকায় নতুন করে নিম্নাঞ্চল প্লাবিত হয়। ২০২২ সালের জুন মাসেও এই বন্যা দীর্ঘস্থায়ী হয়।
ক্ষয়ক্ষতি
সিলেট জেলায় কৃষিকাজের উপযুক্ত জমিগুলো পানিতে তলিয়ে যায়। পানিতে তলিয়ে যাওয়া জমিগুলোর মধ্যে রয়েছে আউশ ধানের বীজতলা যার আয়তন ১,৪২১ হেক্টর। ১৭০৪ হেক্টর আয়তনের বোরো ফসলের জমি এবং ১,৩৩৪ হেক্টর আয়তনের গ্রীষ্মকালীন সবজির জমিও বন্যা থেকে রেহাই পায়নি। এলাকা পানিতে তলিয়ে যাওয়ার পর সেখানের প্লাবিত পুকুর ও জলাশয় থেকে অনেক মাছ ভেসে উঠতে দেখা যায়। বন্যার কারণে সিলেটের ৬৪০টি শিক্ষাপ্রতিষ্ঠানের পাঠদান কার্যক্রম বিঘ্নিত হওয়ায় বন্ধ করা হয়। সিলেট জেলার ৫৫টি ইউনিয়ন সম্পূর্ণভাবে এবং ১৫টি ইউনিয়ন আংশিক প্লাবিত হয়। এ ছাড়াও ১৩টি উপজেলা ও ৫টি পৌরসভা প্লাবিত হয়েছে। বন্যায় জেলার প্রায় ৩০ লাখ লোক পানিবন্দি হয়ে পড়েন। জেলায় ৬১৪টি আশ্রয়কেন্দ্রে ২ লাখ ৫২ হাজার ৭৮৪ জন লোক আশ্রয় গ্রহণ করেছেন। ভয়াবহ বন্যায় জেলার ৪ লাখ ৮৪ হাজার ৩৮৩টি পরিবার ক্ষতিগ্রস্ত হয়েছে। ৪০ হাজার ৯১টি ঘরবাড়ি সম্পূর্ণ বা আংশিক ক্ষতিগ্রস্ত হয়েছে। তবে এ তালিকায় সিটি করপোরেশনের হিসেব নেই।
২০১৭–১৮ ওয়েস্ট ইন্ডিজ ক্রিকেট দলের জিম্বাবুয়ে সফর
ওয়েস্ট ইন্ডিজ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৭-এ অনুষ্ঠিত হয়।
লালগলা চুটকি
লালগলা চুটকি (red-breasted flycatcher), (বৈজ্ঞানিক নাম: Ficedula parva) হচ্ছে মুসিকাপিডি পরিবারের একটি পাখির প্রজাতি। তাইগা চুটকির সাথে পাখিটির দেহের কিছু মিল আছে। এদের মাথা বাদামি, লেজের উপরিভাগ বাদামি, ঠোঁটের বেস বিবর্ণ হয়ে থাকে।
জর্জ স্যান্ডার্স
জর্জ হেনরি স্যান্ডার্স (George Henry Sanders; ৩ জুলাই ১৯০৬ - ২৫ এপ্রিল ১৯৭২) হলেন একজন ইংরেজ চলচ্চিত্র ও টেলিভিশন অভিনেত্রী, গায়ক-গীতিকার, সুরকার ও লেখক। অভিনেতা হিসেবে তার কর্মজীবনের ব্যপ্তি চল্লিশ বছরের অধিক। তার উচ্চ শ্রেণীয় ইংরেজি উচ্চারণ ও বেজ কণ্ঠের জন্য তিনি আধুনিক কিন্তু খলচরিত্রে অভিনয়ের সুযোগ পেতেন। তিনি রেবেকা (১৯৪০) ছবিতে জ্যাক ফেভেল, ফরেন করেসপনডেন্ট (১৯৪০) ছবিতে স্কট ফলিয়ট, অল অ্যাবাউট ইভ (১৯৫০) ছবিতে অ্যাডিসন ডিউইট এবং কিং রিচার্ড অ্যান্ড দ্য ক্রুসেডার্স (১৯৫৪) ছবিতে রাজা রিচার্ড চরিত্রে অভিনয়ের জন্য সুপরিচিত। অল অ্যাবাউট ইভ ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন। এছাড়া তিনি ব্যাটম্যান (১৯৬৬) টেলিভিশন ধারাবাহিকে দুই পর্বে মিস্টার ফ্রিজ ভূমিকায় অভিনয় করেন এবং ডিজনির দ্য জাঙ্গল বুক (১৯৬৭) ছবিতে মানুষকে ঘৃণাকারী বাঘ শেরা খান চরিত্রে কণ্ঠ দেন।
প্রারম্ভিক জীবন
স্যান্ডার্স ১৯০৬ সালের ৩রা জুলাই রুশ সাম্রাজ্যের সেন্ট পিটার্সবার্গে জন্মগ্রহণ করেন। তার পিতা হেনরি পিটার আর্নেস্ট স্যান্ডার্স (১৮৬৮-১৯৬০) ও মাতা মার্গারেট জেনি বের্থা স্যান্ডার্স (প্রদত্ত নাম: কলবি; ১৮৮৩-১৯৬৭) সেন্ট পিটার্সবার্গে জন্মগ্রহণ করেন। তারা মূলত জার্মান বংশোদ্ভূত, তবে তাদের পূর্বপুরুষদের কেউ কেউ এস্তোনীয় ও স্কটিশ ছিলেন। ১৯৯০ সালে প্রকাশিত এক জীবনী বইতে দাবী করা হয় যে স্যান্ডার্সের পিতা ওল্ডেনবুর্গের যুবরাজ ও জারের রাজদরবারের এক রুশ অভিজাত, যিনি জারের বোনকে বিয়ে করেছিলেন, তার অবৈধ সন্তান। অভিনেতা টম কনওয়ে (১৯০৪-১৯৬৭) জর্জের বড় ভাই। তাদের ছোট বোন মার্গারেট স্যান্ডার্স ১৯১২ সালে জন্মগ্রহণ করেন।
বেদিয়া
‘বেদিয়া’ হচ্ছে একটি আদিবাসী জাতিসত্তা। কৃষি নির্ভর আদিবাসী জাতিসত্তা। বেদিয়া জাতিসত্তার মানুষ ভারতের পশ্চিমবঙ্গ, ঝাড়খন্ড ও বিহার রাজ্য এবং বাংলাদেশে বসবাস করে। ভারতে বেদিয়া নামেই পরিচিত হলেও বাংলাদেশে বেদিয়া বা বেদে নামে পরিচিত। বেদিয়ারা নামের পদবী হিসেবে চৌধুরী, বেদে, মাহাতো, সরদার, বেদিয়া ব্যবহার করে থাকেন। জাতিসত্তা বাংলাদেশ সরকারের সংস্কৃতি বিষয়ক মন্ত্রণালয়ের ক্ষুদ্র নৃগোষ্ঠীর সাংস্কৃতিক প্রতিষ্ঠান আইন-২০১০ এর সংশোধনী (২০১৯) তফশিলে আদিবাসী জাতিসত্তা হিসেবে স্বীকৃত। ভারতের পশ্চিমবঙ্গ, ঝাড়খান্ড, বিহার ও আসাম রাজ্যে সিডিউল ট্রাইব হিসেবে স্বীকৃত রয়েছে।
উৎপত্তির ইতিহাস
বেদিয়া জাতিসত্তার উৎপত্তি সম্পর্কে সঠিক কোনো তথ্য পাওয়া যায় না। তবে বেদিয়া জাতিসত্তার অনেকেই মনে করেন যে, বেদরাজ রাজার বংশধর বলেই তারা বেদিয়া নামে পরিচিত।
ভৌগোলিক অবস্থান ও পরিবেশ
ভারতের ঝাড়খন্ড, পশ্চিমবঙ্গ ও বিহার রাজ্যের বিভিন্ন জেলায় ব্যাপক সংখ্যক ’বেদিয়া’ জাতিসত্তার মানুষ বসবাস করে। এছাড়াও বাংলাদেশের বিভিন্ন অঞ্চলে বেদিয়া জাতিসত্তার মানুষের বাস রয়েছে। রাজশাহী বিভাগের জয়পুরহাট জেলার  সদর, পাঁচবিবি; নাটোর জেলার সদর, বড়াইগ্রাম, গুরুদাসপুর; নওগাঁ জেলার পত্নীতলা, ধামুরহাট, নিয়ামতপুর; পাবনা জেলার চাটমোহর; সিরাজগঞ্জ জেলার তাড়াশ; রংপুর বিভাগের দিনাজপুর জেলার ঘোড়াঘাট এবং খুলনা বিভাগের সাতক্ষীরা জেলার আশাশুনি উপজেলায় বেদিয়া জাতিসত্তার মানুেষর বসবাসের খোঁজ পাওয়া যায়।
পশ্চিমবঙ্গের সংস্কৃতি
thumb|[[রবীন্দ্রনাথ ঠাকুর, প্রথম এশীয় নোবেলজয়ী এবং ভারত ও বাংলাদেশের জাতীয় সংগীতের রচয়িতা। তাঁর জন্ম ও মৃত্যু অধুনা পশ্চিমবঙ্গের রাজধানী কলকাতায়।]] thumb|[[স্বামী বিবেকানন্দ, ইউরোপ ও মার্কিন যুক্তরাষ্ট্রে হিন্দু বেদান্ত ও যোগদর্শন প্রচারের প্রধান কাণ্ডারী। উনিশ শতকের শেষভাগে হিন্দুধর্মকে বিশ্বধর্মের আসনে আসীন করার পিছনে প্রধান ভূমিকাটি তিনিই পালন করেছিলেন। তারও জন্ম ও মৃত্যু অধুনা পশ্চিমবঙ্গে।]]
পশ্চিমবঙ্গের সংস্কৃতি ভারতীয় সংস্কৃতির একটি অঙ্গ। এই সংস্কৃতির শিকড় নিহিত রয়েছে বাংলা সাহিত্য, সংগীত, শিল্পকলা, নাটক ও চলচ্চিত্রে। পশ্চিমবঙ্গে হিন্দু মহাকাব্য ও পুরাণ-ভিত্তিক জনপ্রিয় সাহিত্য, সংগীত ও লোকনাট্যের ধারাটি প্রায় সাতশো বছরের পুরনো। উনিশ শতকে অধুনা পশ্চিমবঙ্গের রাজধানী কলকাতা ছিল বাংলার নবজাগরণ ও হিন্দু সমাজ-সংস্কার আন্দোলনের প্রধান কেন্দ্র। বিশ শতকের প্রথমার্ধ্বে এশিয়ার প্রথম নোবেল পুরস্কার বিজয়ী কবি রবীন্দ্রনাথ ঠাকুর পশ্চিমবঙ্গ-সহ সমগ্র বাংলার প্রধান সাংস্কৃতিক ব্যক্তিত্বে পরিণত হন। তার প্রভাব পশ্চিমবঙ্গের সংস্কৃতিতে আজও অক্ষুণ্ণ। এই সময়েই চলচ্চিত্র পশ্চিমবঙ্গের সংস্কৃতির একটি অবিচ্ছেদ্য অঙ্গ হয়ে ওঠে। বর্তমান পশ্চিমবঙ্গ রাজ্যটি প্রতিষ্ঠিত হয় ১৯৪৭ সালে ভারত বিভাগের পর। এরপর ১৯৫০-এর দশক থেকে পশ্চিমবঙ্গের চলচ্চিত্রে সত্যজিৎ রায়, মৃণাল সেন ও ঋত্বিক ঘটকের মতো চিত্র পরিচালকদের আবির্ভাব হয় এবং পশ্চিমবঙ্গের চলচ্চিত্র আন্তর্জাতিক স্তরে প্রশংসা লাভ করতে শুরু করে।
পশ্চিমবঙ্গে দুটি ইউনেস্কো বিশ্ব ঐতিহ্যবাহী স্থান (সুন্দরবন জাতীয় উদ্যান ও দার্জিলিং হিমালয়ান রেল) রয়েছে।
ভাষা, সাহিত্য ও সঙ্গীত
বাংলা ভাষা ও সাহিত্যের ঐতিহ্য হাজার বছরের বেশি পুরনো। ৭ম শতাব্দীতে লেখা বৌদ্ধ দোহার সঙ্কলন চর্যাপদ বাংলা ভাষার প্রাচীনতম নিদর্শন হিসেবে স্বীকৃত। মধ্যযুগে বাংলা ভাষায় কাব্য, লোকগীতি, ও পালাগানের প্রচলন ঘটে। ঊনবিংশ ও বিংশ শতাব্দীতে বাংলা কাব্য ও গদ্যসাহিত্যের ব্যাপক বিকাশ ঘটে। নোবেল পুরস্কার বিজয়ী কবি রবীন্দ্রনাথ ঠাকুর, রাঢ় বাংলার তথা বাংলাদেশের জাতীয় কবি কাজী নজরুল ইসলাম প্রমুখ বাংলা ভাষায় সাহিত্যকে সমৃদ্ধ করেছেন। বাংলার লোক সাহিত্যও সমৃদ্ধ; মৈমনসিংহ গীতিকায় এর পরিচয় পাওয়া যায়। ষাটের দশকে পশ্চিমবঙ্গের হাংরি আন্দোলন, শ্রুতি, শাস্ত্রবিরোধী ও নিমসাহিত্য আন্দোলনগুলি বাংলা সাহিত্যকে একটি নূতন বাঁকবদল এনে দিয়েছিল ।
বাংলার সঙ্গীত বাণীপ্রধান; এখানে যন্ত্রসঙ্গীতের ভূমিকা সামান্য। গ্রাম বাংলার লোক সঙ্গীতের মধ্যে বাউল গান, জারি, সারি, ভাওয়াইয়া, ভাটিয়ালি, মুর্শিদী, গম্ভীরা, কবিগান ইত্যাদি উল্লেখযোগ্য। গ্রামাঞ্চলের এই লোকসঙ্গীতের সাথে বাদ্যযন্ত্র হিসাবে মূলত একতারা, দোতারা, ঢোল, বাঁশি ইত্যাদি ব্যবহার করা হয়।
নৃত্য
নৃত্যশিল্পের নানা ধরন বাংলায় প্রচলিত। এর মধ্যে রয়েছে উপজাতীয় নৃত্য, লোক নৃত্য, শাস্ত্রীয় নৃত্য ইত্যাদি। দেশের গ্রামাঞ্চলে যাত্রা পালার প্রচলন রয়েছে। কলকাতা-কেন্দ্রিক চলচ্চিত্র শিল্প থেকে প্রতি বছর প্রায় ৮০ হতে ১০০টি বাংলা চলচ্চিত্র তৈরি করা হয়।
পোশাক
পশ্চিম বাংলার নারীর প্রধান পোশাক শাড়ি। যদিও বর্তমানে নারীদের পোশাকে অনেকটাই পাশ্চাত্য প্রভাব আছে। জিন্স প্যান্ট আর কুর্তা খুবই জনপ্রিয়। পুরুষদের প্রধান পোশাক ধুতি এবং পাঞ্জাবি, তবে বর্তমানে পাশ্চাত্যের পোশাক শার্ট-প্যান্ট প্রচলিত। বিশেষ অনুষ্ঠানে এখনও পুরুষেরা ঐতিহ্যবাহী ধুতি-পাঞ্জাবি আর নারীরা শাড়ি পরিধান করে থাকেন।
সামাজিক অনুষ্ঠান
thumb|250px|[[পশ্চিমবঙ্গ|পশ্চিমবঙ্গের বৃহত্তম ধর্মীয় উৎসব দুর্গাপূজা]] এখানকার প্রধান সামাজিক অনুষ্ঠানের মধ্যে রয়েছে হিন্দু ধর্মাবলম্বীদের প্রধান উৎসব দুর্গা পূজা এবং কালীপূজা, এছাড়া নবদ্বীপের শাক্তরাস এবং কৃষ্ণনগর ,চন্দননগর এর জগদ্ধাত্রী পূজা একটি বাংলার প্রাচীন ঐতিয্যশালী জনপ্রিয় উৎসব। পুরুলিয়ার ছৌ নাচ ও আদিবাসীদের টুসু পরব আঞ্চলিক ভাবে জনপ্রিয়। সর্বজনীন উৎসবের মধ্যে পয়লা বৈশাখ প্রধান। গ্রামাঞ্চলে নবান্ন, পৌষ পার্বণ ইত্যাদি লোকজ উৎসবের প্রচলন রয়েছে। এছাড়া স্বাধীনতা দিবস, প্রজাতন্ত্র দিবস এবং ভাষা আন্দোলনের স্মরণে একুশে ফেব্রুয়ারি পালিত হয়। এছাড়াও ইসলাম ধর্মাবলম্বীদের ইদ্-উল-ফিতর বৌদ্ধ ধর্মাবলম্বীদের প্রধান উৎসব বুদ্ধ পূর্ণিমা, এবং খ্রিস্টানদের বড়দিন এর প্রচলন আছে। কলকাতার দুর্গা পুজার উদ্দীপনা এদেশের সব উৎসবের আড়ম্ভরকে ছাড়িয়ে যায়।
ক্রীড়া
ক্রিকেট ও ফুটবল বাংলার জনপ্রিয়তম খেলা। হকি বাংলার(ভারতের) জাতীয় খেলা। অন্যান্য খেলার মধ্যে কাবাডি, হ্যান্ডবল, সাঁতার এবং দাবা উল্লেখযোগ্য। এ যাবৎ ২ জন বাঙালি - দিব্যেন্দু বড়ুয়া এবং সূর্যশেখর গাঙ্গুলি - দাবার আন্তর্জাতিক গ্র্যান্ড মাস্টার খেতাব অর্জন করেছেন। সৌরভ গাঙ্গুলি বাংলার ক্রিকেটের অন্যতম মুখ। একইসঙ্গে ভারতীয় ক্রিকেটের সেরা অধিনায়াক।
১৫১৮ সালের নৃত্য মহামারী
১৫১৮ এর নৃত্য প্লেগ বা ১৫১৮ এর নৃত্য মহামারী ছিল জনসাধারণের মধ্যে এক ধরনের নাচের বাতিক যা স্ট্র‍্যাসবার্গের অ্যালসেসে সংঘটিত হয় পবিত্র রোমান সাম্রাজ্যে ১৫১৮ সালের জুলাই মাস থেকে সেপ্টেম্বর মাস পর্যন্ত। পঞ্চাশ থেকে চারশত জনের মত মানুষ সপ্তাহ ধরে নাচানাচিতে লিপ্ত ছিল।
ঘটনাসমূহ
১৫১৮ সালের জুলাই মাসে মহামারির প্রাদুর্ভাব ঘটে যখন স্ট্রাসবার্গের রাস্তায় একজন মহিলা আন্তরিকভাবে নাচতে থাকেন। সেপ্টেম্বরের দিকে মহামারীর প্রাদুর্ভাব কমতে শুরু করে।
ঐতিহাসিক কাগজপত্র, যেমন চিকিৎসকদের নোট, খ্রিস্টান ধর্মোপদেশ, স্থানীয় এবং আঞ্চলিক ইতিহাস এবং স্ট্র‍্যাসবার্গ সিটি কাউন্সিলের নোটসমূহ থেকে এটা পরিষ্কার জানা গিয়েছে যে, এ রোগে আক্রান্ত ব্যক্তিরা নেচেছিলেন। জানা যায়নি কেন। বিভিন্ন ঐতিহাসিক উৎস হতে জানা যায় যে একজন মহিলা স্ট্র‍্যাসবার্গের রাস্তায় নাচ শুরু করার পর থেকে মহামারীটির প্রাদুর্ভাব হয়। মহিলাটির নাচ এতটাই দীর্ঘসাময়িক ছিল যে এটি স্ট্র‍্যাসবার্গের ম্যাজিস্ট্রেট এবং বিশপের দৃষ্টি আকর্ষণ করে এবং অবশেষে কয়েকজন চিকিৎসক তার নৃত্যে হস্তক্ষেপ করেন এবং তাকে হাসপাতালে নিয়ে যান।
এ ধরনের মহামারীর সাথে সাদৃশ্যপূর্ণ ঘটনা মধ্যযুগেও ঘটেছে। যেমন ১১ শতকে স্যাক্সোনির কোলবিগে উক্ত ঘটনা ঘটেছিল এবং ধারণা করা হয়েছিল শয়তান ভর করায় অথবা ঐশ্বরিক রায়ের ফলে এমনটা ঘটেছে। In 15th century Apulia, Italy, ১৫ শতকে ইতালির আপুলিয়ায় টারান্টুলা (এক প্রকার বিষাক্ত মাকড়শা) এর কামড়ে বিষের প্রভাবে একজন মহিলা খিঁচুনি দিয়ে নাচা শুরু করেন। এক্ষেত্রে বিষের প্রভাব কমানোর একমাত্র উপায় হচ্ছে "শিমি" (এক ধরনের শরীর দোলানোর নাচ) এবং সঠিক বাজনার ব্যবহার; জার্মান পন্ডিত আথানশিয়াস কার্সারের মত পন্ডিতেরা নিরাময়ের এই পন্থাকে সমর্থন জানিয়েছেন।
শয়তানের ভর করা এবং অতিরিক্ত উত্তপ্ত রক্ত প্রসঙ্গে সমসাময়িক বর্ণনাঃ
কেন পালমার
কেনেথ আর্নেস্ট পালমার (Ken Palmer; জন্ম: ২২ এপ্রিল, ১৯৩৭) হ্যাম্পশায়ারের উইনচেস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন। ১৯৬৫ সালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে মাঝারিসারিতে ব্যাটিং করতেন কেন পালমার।
কাউন্টি ক্রিকেট
১৯৫৫ থেকে ১৯৬৯ সাল পর্যন্ত প্রথম-শ্রেণীর ইংরেজ কাউন্টি ক্রিকেটে সমারসেটের পক্ষে খেলেছেন। এ সময়ে দলের বিশ্বস্ত অল-রাউন্ডারের মর্যাদা পেয়েছিলেন। ডানহাতে মাঝারিসারির ব্যাটসম্যানের ভূমিকায় অবতীর্ণ হতেন ও ক্ষিপ্রগতিসম্পন্ন ভঙ্গীমা নিয়ে ফাস্ট-মিডিয়াম বোলিং করতেন। ১৯৬১ সালে স্বর্ণালী মৌসুম অতিবাহিত করেন কেন পালমার। ১০০০ রান ও ১০০ উইকেট লাভের ন্যায় ডাবল লাভের কৃতিত্ব প্রদর্শন করেন তিনি।
টেস্ট ক্রিকেট
১২ ফেব্রুয়ারি, ১৯৬৫ তারিখে দক্ষিণ আফ্রিকার বিপক্ষে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৬৪-৬৫ মৌসুমে ইংরেজ দল দক্ষিণ আফ্রিকা গমন করে। ঐ সফরে জন প্রাইস, ডেভিড ব্রাউন ও টম কার্টরাইটের ন্যায় বোলারেরা আঘাতের কবলে পড়লে তাকে দলে অন্তর্ভুক্ত করা হয়। এ সময়ে তিনি জোহেন্সবার্গে প্রশিক্ষণ নিচ্ছিলেন। ফলে পোর্ট এলিজাবেথে অনুষ্ঠিত সিরিজের পঞ্চম টেস্টে তার খেলায় অংশগ্রহণের সুযোগ হয়।
আম্পায়ারিত্ব
ক্রিকেট খেলা থেকে অবসর গ্রহণের পর ১৯৭২ সালে আম্পায়ার হিসেবে খেলা পরিচালনার জন্য মনোনীত হন। এরপর ১৯৭৭ থেকে ২০০১ সময়কালে আন্তর্জাতিক ক্রিকেট অঙ্গনে আম্পায়ারের দায়িত্ব পালন করেন। এ সময়ে ২২টি টেস্ট ও ২৩টি একদিনের আন্তর্জাতিক খেলা পরিচালনা করেছেন। জুন, ১৯৮৭ সালে ইংল্যান্ড-পাকিস্তানের মধ্যকার টেস্টে পরিচালনার মাধ্যমে আম্পায়ার হিসেবে অভিষেক ঘটে তার।
ব্যক্তিগত জীবন
কেন পালমারের ভাই রয় পালমারও সমারসেটের প্রতিনিধিত্ব করাসহ প্রথম-শ্রেণীর ক্রিকেট ও টেস্ট খেলায় আম্পায়ারিত্ব করেছেন। তার সন্তান গ্যারি পালমার সমারসেটের পক্ষে অল-রাউন্ডার হিসেবে খেলেছেন।
বেহালা পূর্ব বিধানসভা কেন্দ্র
বেহালা পূর্ব বিধানসভা কেন্দ্র ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৫৩ নং বেহালা পূর্ব বিধানসভা কেন্দ্র কলকাতা পৌরসংস্থার ১১৫ থেকে ১১৭ ও ১২০ থেকে ১২৪ নং ওয়ার্ডগুলি এবং ঠাকুরপুকুর-মহেশতলা ব্লকের জোকা-১ ও জোকা-২ গ্রাম পঞ্চায়েতগুলি নিয়ে গঠিত।
বর্তমানে বেহালা পূর্ব বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত। পূর্বে এই কেন্দ্রটি যাদবপুর লোকসভা কেন্দ্রের অন্তর্গত ছিল।
১৯৭৭-২০০৬
২০০৬ সালের বিধানসভা নির্বাচনে ১১২ নং বেহালা পূর্ব বিধানসভা কেন্দ্র থেকে সিপিআই(এম)-এর কুমকুম চক্রবর্তী তার নিকটতম প্রতিদ্বন্দ্বী তৃণমূল কংগ্রেসের শোভন চট্টোপাধ্যায়কে পরাজিত করে জয়লাভ করেছিলেন। ২০০১ সালে তৃণমূল কংগ্রেসের পরশ দত্ত সিপিআই(এম)-এর কুমকুম চক্রবর্তীকে পরাজিত করেছিলেন। সিপিআই(এম)-এর কুমকুম চক্রবর্তী ১৯৯৬ সালে কংগ্রেসের সোনালি গুহকে এবং ১৯৯১ সালে কংগ্রেসের শৈলেন দাশগুপ্তকে পরাজিত করেছিলেন। সিপিআই(এম)-এর নিরঞ্জন মুখোপাধ্যায় ১৯৮৭ সালে কংগ্রেসের দেবাশিষ ভট্টাচার্যকে, ১৯৮২ সালে কংগ্রেসের বলরাম গোস্বামীকে, এবং ১৯৭৭ সালে কংগ্রেসের ইন্দ্রজিত মজুমদারকে পরাজিত করেন।
১৯৯৫-১৯৭৭
১৯৭১ সালে বেহালা পূর্ব কেন্দ্র থেকে কংগ্রেসের ইন্দ্রজিত মজুমদার জয়লাভ করেন। সিপিআই(এম)-এর নিরঞ্জন মুখোপাধ্যায় ১৯৭১, ১৯৬৯ ও ১৯৬৭ সালের নির্বাচনে জয়লাভ করেছিলেন। তার আগে বেহালা পূর্ব ও বেহালা পশ্চিম একক বেহালা বিধানসভা কেন্দ্রের অন্তর্গত ছিল। ১৯৬২ ও ১৯৫৭ সালের নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। ১৯৫১ সালে ভারতের প্রথম নির্বাচনে ফরওয়ার্ড ব্লক (আরজি)-এর বীরেন রায় এই কেন্দ্র থেকে জয়লাভ করেন।
নাটোর
নাটোর বাংলাদেশের উত্তরাঞ্চলের একটি জেলা শহর। প্রশাসনিকভাবে এটি রাজশাহী বিভাগের নাটোর জেলার নাটোর সদর উপজেলার সদর দপ্তর। নাটোর শহরের আয়তন বর্তমানে ৩৯.৮৪ বর্গকিলোমিটার বা ১৫.৩৮ বর্গমাইল ও জনসংখ্যা ১,৪৭,১৯৮ জন মাত্র। এটি "ক" শ্রেণির পৌরসভা দ্বারা শাসিত হয়। যাতায়াত ব্যবস্থার মাধ্যম শুধু মাত্র রেল ও সড়ক পথ। এ শহরে কোন বিমানবন্দর নেই। নৌ পথে  যোগাযোগ এক সময় থাকলেও, কালের বিবর্তনে তা এখন আর নেই। নাটোর কাঁচাগোল্লা, বনলতা আর অর্ধ বঙ্গেশ্বরী রানী ভবানীর জন্য বিখ্যাত। রানী ভবানী একসময় নাটোর বসে অর্ধেক বাংলার রাজত্ব করেছেন। নাটোর বাংলাদেশের প্রাচীন  শহরের মধ্য একটি হলেও বর্তমানে অন্যান্য শহরের তুলনায় কিছুটা পিছিয়ে আছে এই শহরের উন্নয়নযাত্রা।<mapframe latitude="24.407138" longitude="88.982735" zoom="12" width="200" height="100" />
ইতিহাস
থাম্ব|উত্তরা গণভবন অষ্টাদশ শতকের শুরুতে নাটোর রাজবংশের উৎপত্তি হয়। ১৭০৬ সালে পরগণা বানগাছির জমিদার গণেশ রায় ও ভবানী চরণ চৌধুরী রাজস্ব প্রদানে ব্যর্থ হয়ে চাকরিচ্যুত হন। দেওয়ান রঘুনন্দন জমিদারিটি তার ভাই রামজীবনের নামে বন্দোবস্ত নেন। এভাবে নাটোর রাজবংশের পত্তন হয়। রাজা রামজীবন নাটোর রাজবংশের প্রথম রাজা হিসেবে প্রতিষ্ঠা লাভ করেন ১৭০৬ সালে মতান্তরে ১৭১০ সালে। ১৭৩৪ সালে তিনি মারা যান। ১৭৩০ সালে রাণী ভবানীর সাথে রাজা রাম জীবনের দত্তক পুত্র রামকান্তের বিয়ে হয়। রাজা রাম জীবনের মৃত্যুর পরে রামকান্ত নাটোরের রাজা হন। ১৭৪৮ সালে রাজা রামকান্তের মৃত্যুর পরে নবাব আলীবর্দী খাঁ রাণী ভবানীর ওপর জমিদারি পরিচালনার দায়িত্ব অর্পণ করেন। রাণী ভবানীর রাজত্বকালে তার জমিদারি বর্তমান রাজশাহী, পাবনা, বগুড়া, কুষ্টিয়া, যশোর, রংপুর, পশ্চিমবঙ্গের মুর্শিদাবাদ, বীরভূম, মালদহ জেলা পর্যন্ত বিস্তৃত ছিল।
ভূগোল
থাম্ব|নাটোর রাজবাড়ী
নাটোর রাজশাহী থেকে পূর্বে এবং বঙ্গবন্ধু সেতু থেকে পশ্চিমে, ২৪‌‌‌‌‌‌‍‍৹২৪'৫১" উত্তর অক্ষাংশ এবং ৮৮৹৫৯'৯" দক্ষিণ দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ২৩ মিটার এবং এর মোট আয়তন ৩৯.৮৪ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় গরম এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৩৬ ডিগ্রি সেলসিয়াস এবং সর্বোনিম্ন ৮.৯ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারি হল সবচেয়ে শীতলতম মাস। নাটোরের গড় বার্ষিক গড় বৃষ্টিপাত ১৫৫৬ মিলিমিটার।
প্রশাসনিক এলাকা
শহরের কিছু এলাকার নাম
সড়ক যোগাযোগ
নাটোর জেলার সাথে বাংলাদেশের সকল জেলার উন্নত যোগাযোগ ব্যবস্থা  বিদ্যমান রয়েছে। নাটোর উত্তরবঙ্গের মাঝখানে অবস্থানের কারণে সড়কপথে অন্য জেলার সাথে সহজে যোগাযোগ করা যায়। নাটোরে উপর দিয়ে যাওয়া মহাসড়ক যথাঃ ★নাটোর- রাজশাহী-চাপাইনবয়াবগঞ্জ ★নাটোর- পাবনা-কুষ্টিয়া-যশোর
★নাটোর-বগুড়া-রংপুর
★নাটোর-সিরাজগঞ্জ-ঢাকা
★নাটোর- নওগাঁ
রেলপথ
★ নাটোর রেলওয়ে স্টেশন
খেলাধুলা
থাম্ব|নাটোর স্টেডিয়াম
শিল্প ও কারখানা
থাম্ব|নাটোর চিনিকল লিমিটেড
* নাটোর চিনিকল লিমিটেড
*  যমুনা ডিস্টিলারি লিমিটেড
*  এস এস ফিড কোম্পানি লিমিটেড
*  আরিফ এগ্রো কোম্পানি লিমিটেড
* বিসিক শিল্প পার্ক
* আটো রাইস মিল
*  রাজলঙ্কা পাওয়ার প্লান্ট লিমিটেড
*
বিখ্যাত ব্যাক্তি
জাতীয় ক্রিকেট দলের খেলোয়াড় তাইজুল ইসলাম
হোটেল ও মোটেল
★ হোটেলে ভিআইপি(বড়হরিশপুর)
★নাটোর বোডিং(নিচাবাজার)
★সার্কিট হাউস
★ উত্তরা মোটেল (মাদ্রাসা মোড়)
★প্রিন্স হোটেল (স্টেশন বাজার)
★মিল্লাত হোটেল (মাদ্রাসা মোড়)
বিভিন্ন সরকারি দপ্তরের অবস্থান
[[
প্রশাসন ও রাজনীতি
থাম্ব|Natore monument
১৮৫৯ সালে নাটোর পৌরসভা গঠিত হয়। পাকিস্তান শাসনামলে বেসিক ডেমোক্রেটিক অর্ড্যার, ১৯৫৯ অনুযায়ী ১৯৬০ সালে নাটোর টাউন কমিটি প্রতিষ্ঠিত হয়। বাংলাদেশের স্বাধীনতার পর ১৯৭২ সালে বাংলাদেশ লোকাল কাউন্সিল অ্যান্ড মিউনিসিপাল কমিটি (অ্যামেমেন্ট) অর্ডার, ১৯৭২ অনুযায়ী নাটোর টাউন কমিটিকে নাটোর শহর কমিটিতে রুপান্তর করা হয়। ১৮৫৯ সালে একে পৌরসভায় পরিনত করা হয়।নাটোর অবিভক্ত বাংলার দ্বিতীয় পৌরসভা (প্রথম:ক্যালকাটা পৌরসভা বর্তমানে কলকাতা) ।প্রতিষ্ঠার সময় এর আয়তন ছিল মাত্র ৪.৪৫ বর্গ কিলোমিটার। ১৯৮৪ সালে নাটোরকে জেলা শহরের মর্যাদা দেওয়া হয়।
নাটোর পৌরসভা ৯টি ওয়ার্ড ও ৩৩টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র।
অ্যালিসন রস-এডওয়ার্ডস
অ্যালিসন জোয়ান রস-এডওয়ার্ডস (জন্ম ১৭ অক্টোবর ১৯৫২) একজন অস্ট্রেলীয় স্প্রিন্টার। তিনি ১৯৭২ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
সুরঞ্জিত সেনগুপ্ত
শিক্ষা
সুরঞ্জিত সেনগুপ্ত ১৯৬৫ সালে ঢাকা বিশ্ববিদ্যালয় থেকে স্নাতকোত্তর ও পরে ঢাকা সেন্ট্রাল ল কলেজ থেকে আইনে স্নাতক ডিগ্রি লাভ আইন পেশায় নিযুক্ত হন। এছাড়াও তিনি বাংলা, ইংরেজি, সংস্কৃত ও হিন্দি ভাষায় দক্ষতা অর্জন করেন৷
রাজনৈতিক জীবন
ছাত্র জীবনেই তিনি বামপন্থী রাজনীতির মাধ্যমে তার রাজনৈতিক জীবন শুরু করেন। ছাত্র ইউনিয়নের পক্ষে ঢাকা বিশ্ববিদ্যালয়ের জগন্নাথ হলের ভিপি প্রার্থী হয়েছিলেন। ১৯৬৭ সালে ন্যাশনাল আওয়ামী পার্টি (ন্যাপ) পিকিং ও মস্কো ধারায় দুই টুকরা হলে মাওলানা ভাসানীকে ত্যাগ করে সুরঞ্জিত অধ্যাপক মোজাফফর আহমদের নেতৃত্বাধীন অংশে যোগ দেন।
১২ জুন ১৯৯৬ সালের সপ্তম জাতীয় নির্বাচনে আওয়ামী লীগে যোগ দিয়ে হেরে গেলেও হবিগঞ্জ-২ আসনের সংসদ সদস্য শরিফ উদ্দিন আহমেদের মৃত্যুর পর উপ-নির্বাচন তিনি সংসদ সদস্য নির্বাচিত হন।
২০০১ সালের অষ্টম, ২০০৮ সালের নবম ও ২০১৪ সালের দশম জাতীয় সংসদ নির্বাচনে সুনামগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
বাংলাদেশের প্রথম সংবিধান পরিষদে তিনি বিরোধী বেঞ্চের একজন সক্রিয় সদস্য ছিলেন। এরপর তিনি নিজে একতা পার্টি নামক একটি দল গঠন করেন। ২৪ ফেব্রুয়ারি ১৯৯৬ সালে বিশেষ ক্ষমতার অধীনে পুলিশ তার বাসায় তল্লাশি চালিয়ে তাকে ধরতে অসমর্থ হয়।
তিনি ২০০৮ সালে আওয়ামী লীগ ক্ষমতায় আসার পর রেলমন্ত্রী নিযুক্ত হন। রেল মন্ত্রণালয়ের ৮০ কোটি টাকা আত্মসাতের কেলেঙ্কারির ঘটনা মিডিয়ার সামনে আসলে তাকে দপ্তরবিহীন মন্ত্রী হিসেবে মন্ত্রিপরিষদে রাখা হয়। এর আগে ১৯৯৬ সালে তিনি প্রধানমন্ত্রীর সংসদবিষয়ক উপদেষ্টা হিসেবে দায়িত্ব পালন করেন। সংসদে সব সময় সরব এ সংসদ সদস্য একজন অভিজ্ঞ সংবিধান বিশেষজ্ঞ হিসেবে সুপরিচিত ছিলেন।
২০১২ সালে রেলমন্ত্রী হয়ে পরে মন্ত্রী থেকে পদত্যাগ করলে তা গ্রহণ না হলে তিনি দপ্তরবিহীন মন্ত্রী ছিলেন।
মৃত্যু
ফুসফুসের সমস্যার জন্য ২০১৭ সালের ৩ ফেব্রুয়ারি তাকে ঢাকার ল্যাবএইড হাসপাতালে ভর্তি করা হলে ৪ তারিখ রাতে শারীরিক অবস্থার অবনতি ঘটায় প্রথমে করোনারি কেয়ার ইউনিটে (সিসিইউ) ও পরে লাইফ সাপোর্টে দেয়া হলেও ৫ ফেব্রুয়ারি ভোর রাত ৪টা ২৪ মিনিটে ৭১ বছর বয়সে শেষ নিশ্বাস ত্যাগ করেন৷
ভ্রাম্যমাণ গ্রন্থাগার
ইতিহাস
thumb|ইংল্যান্ডের [[ওয়ারিংটন শহরের ১৮৫৯ খ্রিষ্টাব্দের ভ্রাম্যমাণ গ্রন্থাগার]] খ্রিস্টীয় দশম শতাব্দীতে ইরানে সাহিব ইসমাইল ইবনে আব্বাদ (৯৩৬ খ্রিষ্টাব্দ/ ৩২৬ হিজরী-৯৯৫ খ্রিষ্টাব্দ/ ৩৮৫ হিজরী) নামক ব্যক্তির কথা ইতিহাসে পাওয়া যায়। তিনি অধ্যয়নপ্রিয় মানুষ ছিলেন। কোথাও সফরে বের হলে সাথে উট ও ঘোড়ায় কিতাব সাজিয়ে গ্রন্থাগার বানিয়ে তারপর বের হতেন। কখনো কখনো এর সংখ্যা দাঁড়াতো ৩০ উট কখনো ৪০ উট। নিজে ভ্রমণকালে অধ্যয়ন করতেন। তার ছাত্ররাও বিভিন্ন সময় এই পাঠাগার থেকে উপকৃত হতো। কেউ কেউ তাকে ভ্রাম্যমাণ গ্রন্থাগারের আবিষ্কারক বলেছেন।
১৮৫৭ খ্রিষ্টাব্দে দ্য ব্রিটিশ ওয়ার্কম্যান পত্রিকায় প্রকাশিত হয় যে, ইংল্যান্ডের কুম্ব্রিয়া অঞ্চলের আটটি গ্রামে একটি ভ্রাম্যমাণ গ্রন্থাগার ক্রিয়াশীল অবস্থায় রয়েছে। জর্জ মুর নামক একজন সমাজসেবী ব্যবসায়ী ভালো ভালো সাহিত্যকর্মকে গ্রামীণ জনগণের মধ্যে ছড়িয়ে দেওয়ার উদ্দেশ্যে এই প্রকল্পের সৃষ্টি করেন। ১৮৫৮ খ্রিষ্টাব্দে ওয়ারিংটন প্যারাম্বুলেটিং লাইব্রেরী ইংল্যান্ডের অপর একটি প্রাচীন ভ্রাম্যমাণ গ্রন্থাগারের উদহারণ। ওয়ারিংটন মেকানিক'স ইনস্টিটিউট দ্বারা পরিচালিত ঘোড়ায় টানা এই ভ্রাম্যমাণ গ্রন্থাগারের মাধ্যমে স্থানীয় উৎসাহী মানুষদের বই ধার দেওয়া হত।
বর্তমান যুগ
thumb|right|লিঙ্কনসায়ারের ভ্রাম্যমাণ গ্রন্থাগার
ভ্রাম্যমাণ গ্রন্থাগার পরিষেবা বর্তমান যুগে বিভিন্ন গ্রন্থাগার, বিদ্যালয়, সমাজসেবী সংগঠনদের দ্বারা ব্যবহৃত হয়ে থাকে। কিন্তু অত্যধিক খরচ, উন্নত প্রযুক্তির অভাব, ব্যবহারিক জটিলতা প্রভৃতি কারণে অনেকে এই পরিষেবার প্রতি আস্থা হারিয়েছেন। অপরদিকে বিভিন্ন স্থানে নতুন নতুন গ্রন্থাগার স্থাপনের চেয়ে এই পরিষেবা অনেক কম খরচে সম্ভব বলে বহু মানুষ ভ্রাম্যমাণ গ্রন্থাগারকেই এখনো পছন্দ করে থাকেন। পরিবেশবান্ধব ভ্রাম্যমাণ গ্রন্থাগার পরিষেবার উদ্দেশ্যে বর্তমানে সৌরশক্তিচালিত ও অপ্রচলিত শক্তিচালিত যানবাহন তৈরী করাও শুরু হয়েছে। ইন্টারনেট আর্কাইভ সংগঠন চাহিদার ভিত্তিতে কপিরাইটবিহীন পুস্তকগুলিকে ছাপিয়ে বিতরণ করার জন্য নিজস্ব ভ্রাম্যমাণ গ্রন্থাগারের প্রচলন করেছে।
গ্সের-বুম-স্ক্রুগ-পা
গ্সের-বুম-স্ক্রুং-পা ছিল চিং সম্রাট চিয়ানলোং দ্বারা ১৭৯৩ খ্রিষ্টাব্দে প্রবর্তিত তিব্বতের অবতারী লামাদের চিহ্নিতকরণের একটি প্রক্রিয়া। এই প্রক্রিয়ায় লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত নেওয়া হয়।
প্রেক্ষাপট
তিব্বতে অবতারী লামাদের পুনর্জন্ম চিহ্নিতকরণের প্রক্রিয়া বহুকাল ধরে চলে এসেছে। সাধারণতঃ সবচেয়ে প্রতিভাবান শিশুদেরকেই অবতারী লামা হিসেবে চিহ্নিত করা হত কিন্তু অষ্টাদশ শতাব্দীর মধ্যভাগে এই পদ্ধতিতে প্রচন্ড পরিমাণে স্বজনপোষণ দেখা দেয়। লাদাখের রাজপরিবারের এক রাজকন্যার পুত্র ষষ্ঠ পাঞ্চেন লামার দুই ভ্রাতাই অবতারী লামা ছিলেন। তাঁদের মধ্যে একজন ভ্রাতা মি-ফাম-ছোস-গ্রুব-র্গ্যা-ম্ত্শো ছিলেন দশম ঝ্বা-দ্মার-পা  উপাধিধারী বৌদ্ধ লামা। তাঁর ভগিনীকেও র্দো-র্জে-ফাগ-মো  উপাধিধারী মহিলা অবতারী ভিক্ষুণী হিসেবে চিহ্নিত করা হয়। ষষ্ঠ পাঞ্চেন লামা পরবর্তীকালে অষ্টম দলাই লামাকে চিহ্নিত করেন, যিনি ষষ্ঠ পাঞ্চেন লামার ভ্রাতুষ্পুত্রকেই পরবর্তী পাঞ্চেন লামা হিসেবে চিহ্নিত করেন। ষষ্ঠ পাঞ্চেন লামা মৃত্যুবরণ করলে চিং সম্রাট চিয়ানলোং তাঁর ভাই বোনদের প্রচুর পরিমাণে সোনা উপহার দেন। কিন্তু মি-ফাম-ছোস-গ্রুব-র্গ্যা-ম্ত্শো সম্পত্তির ভাগে অসন্তুষ্ট হয়ে দ্গে-লুগ্স ধর্মসম্প্রদায়ের সঙ্গে বিরোধিতা শুরু করেন ও নেপাল পালিয়ে যান। তিনি নেপালের রাজাকে তিব্বত আক্রমেণে প্ররোচনা দিলে গোর্খা বাহিনী ১৭৮৮ ও ১৭৯১ খ্রিষ্টাব্দে দুইবার তিব্বত আক্রমণ করেন যার ফলে সপ্তম পাঞ্চেন লামা পালিয়ে যেতে বাধ্য হন। কিন্তু চীনা সেনাবাহিনী তিব্বতে এসে গোর্খা বাহিনীকে নেপাল সীমান্ত পর্যন্ত হঠিয়ে দিতে সক্ষম হয় এবং ঝ্বা-দ্মার-পা উপাধি প্রদান নিষিদ্ধ করা হয়। এই যুদ্ধের ফলে চিং সম্রাট চিয়ানলোং যুদ্ধের কারণ হিসেবে অবতারী লামাদের স্বজনপোষণকে দায়ী করেন ও তিব্বত শাসনের জন্য উনত্রিশটি নির্দেশিকা জারী করেন। এর মধ্যে একটি নির্দেশে তিনি লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত গ্রহণ করেন।
পদ্ধতি
চিং সম্রাট চিয়ানলোং তিব্বত ও মঙ্গোলিয়ার দ্গে-লুগ্স সম্প্রদায়ের অবতারী লামাদের পুনর্জন্ম চিহ্নিতকরণের জন্য দুইটি সোনার পাত্র প্রদান করেন। তিব্বতের লামাদের পুনর্জন্ম চিহ্নিতকরণের জন্য একটি পাত্রকে লাসা শহরের জোখাং মন্দিরে এবং মঙ্গোলিয়ার লামাদের পুনর্জন্ম চিহ্নিতকরণের জন্য অপর পাত্রটিকে বেজিং শহরের ইয়োনহেগোং বৌদ্ধবিহারে রাখা হয়। পাত্রটিকে জোখাং মন্দির থেকে পোতালা প্রাসাদে নিয়ে এসে চিয়ানলোংয়ের ছবির সামনে রেখে দেওয়া হত। ত্রয়োদশ দিনে তিব্বতের রাজপ্রতিনিধি ও চিং সাম্রাজ্যের আম্বান নামক প্রতিনিধিরা পাত্রে তিনজন প্রার্থীর নাম তিনটি ধাতব প্লেটে হান, মাঞ্চু, মঙ্গোল ও তিব্বতী ভাষায় লিখে রেখে দিতেন এবং একটি অনুষ্ঠানের পর এই তিনটি নামের মধ্য থেকে লটারির মাধ্যমে পরবর্তী অবতারী লামার নাম ঘোষণা করতেন। যদি এই নির্বাচনের সময় একজন প্রার্থীর নাম থাকে, তবে সোনার প্লেটে একটি ধাতব পাত্রে তাঁর নাম লিখে অপর একটি প্লেট কারোর নাম না লিখে সোনার পাত্রে রেখে দেওয়া হত। যদি লটারীতে খালি প্লেট উঠত, তবে সেই প্রার্থীকে পুনর্জন্ম রূপে চিহ্নিত করা হত না এবং নতুন করে প্রার্থী খুজতে হত।
রংধনু ঘাসফড়িং
রংধনু ঘাসফড়িং (Rainbow Grasshopper, Painted Grasshopper, or the Barber Pole Grasshopper) (বৈজ্ঞানিক নাম: Dactylotum bicolor), হচ্ছে Dactylotum গণের একমাত্র জানা প্রজাতি। এটি প্রেইরি অঞ্চলের ছোট ঘাসে পাওয়া যায়। যেসব অঞ্চলে পাওয়া যায় সেগুলো হচ্ছে মার্কিন যুক্তরাষ্ট্রের পশ্চিমের বিশাল সমভূমি এবং কানাডার দক্ষিণে, অ্যারিজোনার দক্ষিণে, নয়া মেক্সিকো, উত্তর মেক্সিকো এবং টেক্সাসে। এটিকে দর্শনীয় পোশাকের জন্য "সুন্দর ঘাসফড়িং" হিসেবে বিবেচনা করা হয়।
২০১৯-এ মালয়েশিয়া
২০১৯-এ মালয়েশিয়ায় সংঘটিত হওয়া ঘটনাবলির সংক্ষিপ্ত সার এটি।
রাখী (অভিনেত্রী)
রাখী মজুমদার (জন্ম: ১৫ আগস্ট, ১৯৪৭) ভারতীয় অধিরাজ্য বঙ্গের রাণাঘাট এলাকায় জন্মগ্রহণকারী বিখ্যাত ভারতীয় চলচ্চিত্র অভিনেত্রী। তিনি মূলতঃ হিন্দি চলচ্চিত্রে অভিনয় করেছেন। পাশাপাশি অনেকগুলো বাংলা চলচ্চিত্রেও অংশ নিয়েছেন তিনি। প্রখ্যাত ভারতীয় কবি, সুরকার, পরিচালক গুলজারের সাথে বৈবাহিক সম্পর্ক স্থাপনের প্রেক্ষিতে তিনি রাখী গুলজার নামে পরিচিতি পান।
চার দশকব্যাপী সুদীর্ঘ চলচ্চিত্র জীবনে নিজেকে সম্পৃক্ত রেখেছেন। এ সময়ে রাখী তিনবার ফিল্মফেয়ার পুরস্কার ও একবার জাতীয় চলচ্চিত্র পুরস্কার লাভসহ অনেকগুলো পুরস্কার পেয়েছেন। ফিল্মফেয়ারে রাখী সর্বমোট ১৬বার মনোনীত হয়েছেন। তন্মধ্যে ৮বার পার্শ্ব অভিনেত্রীর শ্রেণীতে ছিলেন। এরফলে সর্বাধিক নারী অভিনেত্রী বিভাগে মনোনয়নের দিক দিয়ে মাধুরী দীক্ষিতও তার সমকক্ষ হন।
কর্মজীবন
১৯৬৭ সালে ২০ বছর বয়সী রাখী তার প্রথম বাংলা চলচ্চিত্র বধূ বরণে অভিনয় করেন। এরপর ১৯৭০ সালে প্রথম হিন্দি চলচ্চিত্রে অংশগ্রহণের আমন্ত্রণ লাভ করেন। রাজশ্রী প্রোডাকশন্সের ছত্রচ্ছায়ায় জীবন মৃত্যু চলচ্চিত্রে তার বিপরীতে নায়কের ভূমিকায় অংশগ্রহণ করেছিলেন ধর্মেন্দ্র।
১৯৭১ সালে শর্মিলী চলচ্চিত্রে শশী কাপুরের বিপরীতে দ্বৈত চরিত্রে অবতীর্ণ হন। একই বছর লাল পাথ্থর ও পরস চলচ্চিত্রে অংশ নেন। তিনটি চলচ্চিত্রই ব্যাপক জনপ্রিয়তা পায়। এরফলে হিন্দি চলচ্চিত্রে বৃহৎ সারির নায়িকায় নিজেকে অন্তর্ভুক্ত করেন। পরবর্তী দশকে শেহজাদা, হীরা পান্না, দাগ: এ পয়েম অব লাভ, হামারে তুমহারে, আঁচল ও তাকত চলচ্চিত্রে অংশ নেন তিনি। তন্মধ্যে ব্ল্যাকমেইল ও তপস্যা চলচ্চিত্রে স্মরণীয় অভিনয় করেন তিনি। হীরা পান্না, বানারসি বাবু, লুটমার ও জোশিলা চলচ্চিত্রে দেব আনন্দের সাথে তার অংশগ্রহণ ছিল।
শশী কাপুরের সাথে শর্মিলী, জানোয়ার অউর ইনসান, কাভি কাভি, দোসরা আদমি, তৃষ্ণা, বাসেরা, বন্ধন কুচচে দ্বাগুণ কা, জমিন আসমান চলচ্চিত্রে অভিনয় করেন। এছাড়াও ১৯৭০ সালে এক দো তিন চার চলচ্চিত্রেও কাপুরের সাথে অভিনয় করেন। কিন্তু চলচ্চিত্রটি পরবর্তীকালে আর মুক্তি পায়নি। অমিতাভ বচ্চনের সাথে কাভি কাভি, মুকাদ্দার কা সিকান্দার, কসমে বাদে, ত্রিশূল, কালা পাথ্থর, যমুনা, বরসাত কি এক রাত, বেমিসালে অংশগ্রহণ করেন তিনি। ১৯৮১ সালে ২৩ বছর বয়সী পরিচালক অনিল শর্মা তার অভিষেক চলচ্চিত্র শ্রদ্ধাঞ্জলীতে অভিনয়ের আমন্ত্রণ জানান কিন্তু অর্থের অপ্রতুলতায় কোন পারিশ্রমিক দিতে অপারগতা প্রকাশ করেন। তা সত্ত্বেও চলচ্চিত্রটি সফলতা পেয়েছিল। ১৯৮৪ সালে পরমা বাংলা চলচ্চিত্র পরমায় অংশ নেন ও সেরা অভিনেত্রী বিভাগে বিএফজেএ পুরস্কার পান। শীর্ষ নায়িকা হিসেবে সর্বশেষ চলচ্চিত্র পিগালতা আসমানে শশী কাপুরের বিপরীতে ১৯৯৫ সালে অংশ নেন।